Þetta er stórt og glæsilegt hótel staðsett rétt við ströndina í Portoroz.
Þetta hótel er í heilsulindastíl enda Portoroz þekkt fyrir góðar heilsulindir (spa) og líkamsrækt af hvaða tagi sem er.
Hótelið býður góða þjónustu en hér er veitingastaður, bar og kaffitería. Gestir á þessu hóteli eru með aðgang að sundlaug og barnalaug með gestum á Apollo hótelinu en innangegnt er á milli hótelanna.
Þá er ýmislegt fleira í boði eins og borðtennisborð og biliardborð, hárgreiðslustofa, spilavíti (casino) og hægt að spila minigolf.
Heilsulindin býður afar góða þjónstu með innilaugum, nuddpottum, gufubaði og hægt er gegn aukagjaldi að fá nudd- og snyrtimeðferðir. Vert er að taka fram að aðgangur að heilsulindinni er innifalinn en greiða þarf fyrir ýmsa þjónustu þar inni. Þá er frítt fyrir gesti í líkamsræktina – á morgnana – en greiða þarf fyrir aðgang á öðrum tímum.
Þá er aðgengi að þráðlausu interneti (Wi-Fi) gestum að kostnaðarlausu á sameiginlegum svæðum en greiða þarf aukagjald fyrir aðgang inni á herbergjum.
Hér eru alls 184 herbergi sem staðsett eru í 3 byggingum. Herbergin eru innréttuð í klassískum stíl, með beyki innréttingum og teppi á gólfum. Þau eru afar hlýleg og öll búin sjónvarpi, síma, loftkælingu, minibar, öryggishólfi og á baðherbergi er hárþurrka. Athugið, ekki eru öll herbergi með svölum.
Hótelið stendur í víkinni við Portoroz ströndina og til Piran eru um 3 km.
www.hotelrivieraportoroz.com/